நீபா

நீபா (Nepa) என்பது தண்ணீரில் காணப்படும் தேள் போன்ற பூச்சிகளாகும். இவை நெபிடே குடும்பத்தைச் சேர்ந்த ஒரு பேரினமாகும். வடக்கு அரைக்கோளத்தில் உள்ள நன்னீர் வாழ்விடங்களில் ஆறு சிற்றினங்கள் காணப்படுகின்றன.

உடலமைப்பு 
இவை முட்டை வடிவ உடல் கொண்டவை. நீர் வாழ் பூச்சிகளான இவை இறை கவ்வும் முன்கால்களைக் கொண்டுள்ளன. நெபிடேயின் மற்ற உறுப்பினர்களைப் போலவே, இவை வயிற்று முனையப் பகுதியில் ஒரு இணை இழுக்க முடியாத மலவாய் கொம்புகள் போன்ற சுவாசக் குழாய்களைக் கொண்டுள்ளன. இது இவற்றை பெலோசுடோமாடிடேவிலிருந்து வேறுபடுத்திக் காட்டுகிறது. இவற்றின் முதன்மையான உணவுகள் மற்ற பூச்சிகள் மற்றும் சிறிய நீர் வாழ் முதுகெலும்பிகள் ஆகும். இவற்றைக் கையாளும் போது இவை வலிமிகுந்த கடியை ஏற்படுத்தலாம்.

சொற்பிறப்பியல் 
'நீபா' என்பது 'தேள்' அல்லது 'நண்டு' என்பதற்கான பண்டைய இலத்தீன் வார்த்தையாகும்.

சிற்றினங்கள் 

பின்வரும் சிற்றினங்கள் நீபாவில் சேர்க்கப்பட்டுள்ளன. அவை:

 நீபா அனோப்தல்மா தீகு மற்றும் பலர் 1994 (பார்க்க மொவிலி குகை )
 நீபா அபிகுலட்டா உக்லர், 1862
 நீபா சினெரியா லின்னேயஸ், 1758 - மாதிரி இனம்
 நீபா டால்பூசி எசாகி, 1928
 நீபா கிராண்டிஸ் லின்னேயஸ், 1758
 நீபா ஹாஃப்மன்னி எசாகி, 1925
 நீபா மான்டீல்சென்சிசு நீல், 1988
 நீபா பிளானா சுல்சர், 1776
 நீபா ரெமி பாய்சன் , 1961
 நீபா ருப்ரா லின்னேயஸ், 1758
 நீபா ரஸ்டிகா பேப்ரிசியசு, 1775
 நீபா சார்டினென்சிசு கங்கர்போர்ட், 1928
 நீபா செயூராட்டி பெர்கெவின் , 1926

இவற்றில், கிழக்கு வட அமெரிக்காவின் (கனடா மற்றும் அமெரிக்கா) நீபா அபிகுலேடா மற்றும் ஐரோப்பா, வட ஆபிரிக்கா மற்றும் வடக்கு ஆசியாவின் நீபா சினிரியா ஆகியவை பரவலாகக் காணப்படுகின்றன. ஏனையவை கோர்சிகா, சார்டினியா, உருமேனியா, மொராக்கோ மற்றும் வடகிழக்கு ஆசியாவில் குறிப்பிட்ட எல்லைகளைக் கொண்டுள்ளன. இவற்றில் ஒன்றான நீபா அனோப்தால்மா மூவில் குகையில் காணப்படும். நெபிடே குடும்பத்தில் உள்ள ஒரே குகை வாழ் சிற்றினம் இதுவாகும்.

லின்னேயஸ் பேரினத்தின் விளக்கத்தில் பல கூடுதல் சிற்றினங்களைப் பட்டியலிட்டுள்ளார். இவற்றில் பெரும்பாலானவை ஒத்ததாகக் கருதப்படுகின்றன அல்லது பிற பேரினங்களுக்கு மாற்றப்பட்டுள்ளன.

மேற்கோள்கள்

வெளி இணைப்புகள் 

 
 Data related to Nepa at Wikispecies
 Nepa on bugguide.net

நீர்வாழ் உயிரினங்கள்
பூச்சிகள்
கணுக்காலி பேரினங்கள்